  Майя Бывальцева СССР-лэн вордӥськем нуналэз азьын, 29-тӥ толсуре, Удмуртиысь лулчеберетъя йӧскалык огазеяськонъёс гынсапегъёсын хоккей шудозы. СССР-лэн кубокез понна вожвылъяськонъёс 11 часын Ижысь ипподромын кутскозы. Со сярысь кар администрацилэн пресс-службаез ивортэ. Огдыре кӧня ке площадкаосын пӧртэм кунъёсысь потэмъёслэн командаоссы пумиськозы: Украиналэн, Азербайджанлэн, Россиялэн, Арменилэн но мукетъёсызлэн. Озьы ик Удмуртилэн командаез луоз. Ужрадэ котькуд мылкыд карись пыриськыны быгатэ Ӵошатсконъёсты радъян мылкыд кунмылэн историеныз герӟаськемын, куке СССР 15 элькунъёсты огазея вал. Эшъяськон но кунысьтымы пӧртэм выжы калыкъёсты огазеян – гынсапегъёсын хоккеен шудонъя СССР-лэсь кубоксэ ортчытонлэн валтӥсь малпанэз. Тодэ вайытом, 26-тӥ толсуре Ижкарын 50-тӥзэ биатлонъя «Ижевская винтовка» ӵошатсконъёс кутскозы. Удмуртилэн шоркараз 180-лэсь трос спортсменъёсты возьмало. Озьы ик азьвыл аръёсысь кизилиос лыктозы.  Тегъёс: Мерлык Спорт Ижкар Удмуртия йӧслыкъёс  